TERVIKTEKST

Kinnitatud rektori 09.09.2021 käskkirjaga nr 35 (jõustunud 06.09.2021)
Muudetud rektori 03.02.2022 käskkirjaga nr 9 (jõustunud 01.02.2022)

Redaktsiooni jõustumise kuupäev: 01.02.2022

**Vastutusala juhtide nimetamine ning nende tegevusvaldkondade ja neile alluvate struktuuriüksuste määramine**

Tuginedes Tallinna Tehnikaülikooli põhikirja § 11 punktile 9:

1. Nimetan Tallinna Tehnikaülikooli vastutusala juhid alljärgnevalt:
	1. teadusprorektor – professor Maarja Kruusmaa (alates 1. septembrist 2020);
	2. õppeprorektor – professor Hendrik Voll (alates 1. septembrist 2020);
	3. ettevõtlusprorektor – Sven Illing (alates 1. septembrist 2020);
	4. rohepöörde prorektor – Helen Sooväli-Sepping (alates 6. septembrist 2021);
	5. kantsler – Tea Trahov (alates 1. oktoobrist 2021).
2. Määran vastutusala juhtide tegevusvaldkonnad ja neile alluvad tugistruktuuriüksused järgmiselt:

|  |  |  |
| --- | --- | --- |
| Ametikoht | Tegevusvaldkond | Tugistruktuuriüksus |
| Teadusprorektor | Teadustegevus, sh doktoriõpe, raamatukogundus ja kirjastustegevus, vastavushindamise teenused | Raamatukogu |
| Teadusosakond |
| TTÜ Sertifitseerimisasutus |
| Targa linna tippkeskus |
| Õppeprorektor | Õppetegevus (v.a doktoriõpe), koostöö üliõpilaskonnaga ja sporditegevus | Õppeosakond |
| Avatud ülikool |
| Ettevõtlusprorektor | Arendustegevus ja teadmussiire, intellektuaalse omandi kaitse, ettevõtlussuhted, vilistlasliikumine | Innovatsioonikeskus |
| Ettevõtlusosakond |
| Rohepöörde prorektor | Linnaku, regionaalsete kolledžite rohemajanduse arengu kavandamine ja juhtimine; säästva arengu põhimõtete lõimimine õppekavadesse ja ülikooli teadustegevustesse; ringmajanduse strateegia; ringmajanduse ja säästva arengu alane koostöö Tallinna ülikoolidega, era- ja avaliku sektoriga ning rahvusvaheline võrgustamine [jõustunud 01.02.2022] | Kliimanutika tuleviku keskus [jõustunud 01.02.2022] |
| Kantsler | IT-taristu ja süsteemide haldus ning arendus | Infotehnoloogia osakond |
| Ülikooli turunduse ja kommunikatsioonitegevuse juhtimine ja elluviimine, mis hõlmab sise- ja väliskommunikatsiooni, brändi ja sümboolika, maine- ja vastuvõtuturunduse tegevuste, e-kanalite arengu, ülikooli sündmuste, rahvusvaheliste koostöösuhete koordineerimist ja korraldust | Turunduse ja kommunikatsiooni osakond |
| Finants-majandustegevuse (sh riigihangete) korraldamine ja arendamine | Rahandusosakond |
| Ülikooli omandis või kasutuses oleva kinnisvara arendamine ja haldamine, logistikateenuse osutamine ning muu ülikooli üldkasutatava vara korrashoid | Kinnisvaraosakond |
| Personalipoliitika arendamine ja elluviimine ning töösuhete korraldamine, samuti arhiivinduse, asjaajamise ning dokumendihalduse korraldamine ja arendamine | Personaliosakond |

1. Kantsleril leppida finantsdirektori ja haldusdirektori ametikohtade täitjatega töölepingute muudatused kokku hiljemalt 31. oktoobriks 2021.
2. Vastutusala juhtidel viia neile alluvate struktuuriüksuste struktuuri ja ülesannete kirjeldused vastavusse käesoleva käskkirjaga hiljemalt 31. oktoobriks 2021.
3. Muudan rektori 31.03.2021 käskkirja nr 15 „Rektoraadi strateegiabüroo moodustamine, sertifitseerimisasutuse lõpetamine jt muudatused tugistruktuuris“ punkti 14 ja sõnastan selle järgmiselt: „14. Käskkirja punktid 2, 3.2 ja 4.3 jõustuvad 1. aprillil 2022 ning ülejäänud osas jõustub käskkiri 1. aprillil 2021.“.
4. Tunnistan kehtetuks vastutusala juhtide nimetamise ning nende tegevusvaldkondade ja neile alluvate struktuuriüksuste määramise (kinnitatud rektori 01.09.2020 käskkirjaga nr 44, muudetud 20.10.2020 käskkirjaga nr 51, 22.12.2020 käskkirjaga nr 55, 31.03.2021 käskkirjaga nr 15 ja 13.05.2021 käskkirjaga nr 20).
5. Käesoleva käskkirja punktis 6 nimetatud käskkiri kehtib siiski kuni kantsleri ametisse asumiseni 1. oktoobril 2021 selles nimetatud vastutusala direktorite, nende tegevusvaldkondade ja neile alluvate struktuuriüksuste osas.
6. Punktis 2 sätestatud teadusprorektori tegevusvaldkonna lauseosa „, vastavushindamise teenused“ ja talle alluva tugistruktuuriüksusena sätestatud lauseosa „TTÜ Sertifitseerimisasutus“ muutuvad kehtetuks 1. aprillil 2022.
7. Käskkiri jõustub alates 6. septembrist 2021.